Rytis Leliūga

Rytis Leliūga (født 4. januar 1987 i Mažeikiai) er en litauisk fotballspiller som spiller offensiv midtbane for FK Jelgava.

 Klubbkarriere 
Leliūga skrev profesjonell kontrakt med den engelske klubben Exeter City i begynnelsen av 2005/2006-sesongen, men klarte ikke å slå igjennom og ble frigitt sommeren 2006. I juli 2006 ble han hentet til 
Bryne FK etter et kortere prøvespill, hvor han fikk tre seriekamper som innbytter i 1. divisjon i 2006-sesongen. I januar 2007 ble han hentet til den danske klubben Herfølge BK, som da var ledet av trener og landsmannen Aurelijus Skarbalius. 

I juli 2009 gikk han videre til HB Køge, hvor han noterte seg for to seriemål på 16 kamper. I januar 2011 dro han tilbake til hjemlandet, hvor han skrev under en kontrakt med FK Šiauliai, før han i juli samme år meldte overgang til Gjøvik FF. Der spilte han i ett år før han dro videre til Liepājas Metalurgs i juli 2012. Etter å ha spilt 20 seriekamper for Liepājas meldte han overgang til Žalgiris Vilnius i januar 2013. Hos Žalgiris Vilnius spilte han kvalifiseringskamper til UEFA Europa League 2013/14, hvor klubben til slutt tapte playoff-runden 0–7 sammenlagt mot Red Bull Salzburg etter å ha vunnet de tre første kvalifiseringsrundene.UEFA.com – UEFA Europa League 2013/14, History, Žalgiris-Salzburg (Besøkt 5. september 2015)

I februar 2015 meldte han overgang til den estiske klubben Sillamäe Kalev, og i august 2015 skrev han under på en kontrakt med Hamarkameratene som bandt ham til klubben ut 2016-sesongen.H-A.no – HamKams nysignering presenteres i Corner  (Av Rune Steen Hansen. Publisert 11. august 2015, besøkt 5. september 2015) Den 1. januar 2017 meldte han overgang til den latviske klubben FK Jelgava.

 Meritter 
Žalgiris Vilnius
 A Lyga (2): 2013, 2014
 Den litauiske fotballcupen (2): 2013, 2014
 LFF Supertaurė (1): 2013

 Referanser 

 Eksterne lenker 

 Spillerprofil hos Fotball.no
 Spillerprofil hos Altomfotball.no
 Spillerprofil hos LFE.lt

Kategori:Litauiske fotballspillere
Kategori:Fotballspillere for Exeter City FC
Kategori:Fotballspillere for Bryne FK
Kategori:Fotballspillere for Herfølge BK
Kategori:Fotballspillere for HB Køge
Kategori:Fotballspillere for FK Šiauliai
Kategori:Fotballspillere for FK Liepājas Metalurgs
Kategori:Fotballspillere for VMFD Žalgiris Vilnius
Kategori:Fotballspillere for JK Sillamäe Kalev
Kategori:Fotballspillere for HamKam
Kategori:Fotballspillere for FK Jelgava
Kategori:Litauiske fotballspillere i Norge
Kategori:Personer fra Mažeikiai kommune
Kategori:Fødsler i 1987